Source: https://www.tax-fin-lex.si/Zbirke/SodnaPraksaList?nodeId=0cab526f-566d-4182-9536-d39609aefc03
Timestamp: 2019-06-18 13:10:44+00:00
Document Index: 4534413

Matched Legal Cases: ['sodišče ', 'sodišče ', 'sodišče ', 'ZKP ', 'Sodišče ', 'sodišče ', 'sodišče ', 'sodišče ', 'ZKP ', 'ZKP ', 'sodišče ', 'ZKP ']

VSRS Sklep I Up 292/2014
VS1015012
ZST-1 člen 34, 34/1, 34a, 34a/1, 34a/3.
sprememba višine sodne takse - naknadna delna oprostitev plačila sodne takse - razveljavitev starega plačilnega naloga - določitev nove višine sodne takse - izdaja novega plačilnega naloga - rok za izpolnitev taksne obveznosti - pravna praznina - zakonska analogija
Če se z naknadnim sklepom o delni oprostitvi plačila sodne takse spremeni višina prvotno naložene taksne obveznosti, je treba zaradi načela pravne enakosti ob analogni uporabi tretjega odstavka 34. a člena ZST-1 taksnemu zavezancu izdati nov plačilni nalog, ki je sestavni del tega sklepa. Ker pritožniku po tem, ko se je zaradi sklepa o delni oprostitvi plačila sodne takse spremenila višina taksne obveznosti, nov plačilni nalog z določenim izpolnitvenim rokom ni bil izdan, sta ugotovitev sodišča prve stopnje, da je pritožnik zamudil rok za plačilo sodne takse za tožbo in posledična odločitev o ustavitvi postopka v tem upravnem sporu, napačni.
VSRS sodba II Ips 299/2014
STVARNO PRAVO - OBLIGACIJSKO PRAVO
VS0017516
SPZ člen 17. OZ člen 199.
pritiklina - tehnična in finančna dokumentacija v zvezi z nepremičnino - poslovodstvo brez naročila - gestija - elementi dopustne gestije
Pri ugotavljanju odnosa med glavno stvarjo in pritiklino je bistven pravni standard splošnega prepričanja. Predmet presoje po splošnem prepričanju pa je obstoj gospodarske vezi (oziroma olepševalnega namena). Pritiklina trajno služi za stalno rabo celote oziroma glavne stvari v funkcionalnem smislu, pri čemer med glavno stvarjo in pritikline poleg funkcionalne povezane pogosto obstaja tudi prostorska povezava. Bistvena značilnost pritikline je torej v njeni določnosti za doseganje gospodarskega namena glavne stvari (v konkretnem primeru nepremičnine), čemur zahtevane listine že po naravi stvari ne morejo zadostiti.
VSRS sklep II DoR 370/2014
VS0017551
ZPP člen 112, 112/8, 367a.
dopuščena revizija - odgovor na tožbo - rok za vložitev odgovora na tožbo - vložitev vloge na nepristojno sodišče - zamudna sodba - razlaga zakona - očitna pomota
Revizija se dopusti glede procesnopravnega vprašanja, ali gre za očitno pomoto po določbi osmega odstavka 112. člena Zakona o pravdnem postopku pri vložitvi odgovora na tožbo, ko je tožba vložena na nepristojno sodišče in se s štampiljko tega nepristojnega sodišča brez sklepa o njegovi nepristojnosti vroči toženi stranki v odgovor, ta pa odgovor vroči nepristojnemu sodišču.
VSRS Sodba II Ips 129/2014
VS00002998
ZOR člen 104, 108, 376
ničnost prodajne pogodbe - vrnitev danega - zastaranje odškodninske terjatve - povračilo škode - subjektivni zastaralni rok - začetek teka zastaralnega roka
Glede na to, da ima sporna terjatev odškodninsko naravo, za njeno zastaranje veljajo zastaralni roki iz 376. člena ZOR.
VSRS sklep II DoR 408/2014
VS0017555
ZPP člen 8, 339, 367, 367/2, 367a, 367b, 367b/5, 377.
dovoljenost predloga za dopustitev revizije - opredelitev vrednosti spornega predmeta - opredelitev pomembnega pravnega vprašanja - nepopolna vloga - zavrženje predloga za dopustitev revizije
Predlog, v katerem stranka ne opredeli vrednosti izpodbijanega dela pravnomočne sodbe, s katero je odločeno o nedenarnem zahtevku, ni popoln.
VSRS sodba in sklep II Ips 350/2013
OBLIGACIJSKO PRAVO - DEDNO PRAVO
VS0017537
ODZ paragraf 943. ZD člen 123, 123/1, 137. ZPP člen 377.
izstavitev zemljiškoknjižne listine - odstop terjatve - dedna pravica - odpoved dediščini - darilo - obljuba darila - ustna pogodba - obličnost - dovoljenost revizije - objektivna kumulacija tožbenih zahtevkov - opredelitev vrednosti spornega predmeta - zavrženje revizije
Po načelu ipso iure dedovanja izjava o sprejemu dediščine ni predpostavka pridobitve dedne pravice in prehoda zapuščine na dediče. Veljavnost (in iztožljivost) darilne obljube je vezana na strogo obličnost. Če je predmet takšne pogodbe nepremičnina, se je za njeno pravno učinkovitost zahtevala ne le pisna oblika (primerjaj prvotno besedilo paragrafa 943 ODZ), temveč (po spremembi tega pravila od 25. julija 1871) sklenitev pogodbe v obliki notarskega akta (v poznejšem vmesnem obdobju, ko so notarske posle prevzela sodišča, pa je morala biti obljuba darila dana na sodni zapisnik). Stališče revizije, da pravilnost obličnosti izjave („odpoved premoženju - dediščini“) ne more biti presojana po dednopravnih pravilih, je pravilno: izjava ni bila podana v okviru zapuščinskega postopka, v katerem bi B. B. nastopala kot dedinja. Toda pogodba bi morala biti glede nepremičnin pisna - teorija realizacije ne pride v poštev, ker nepremičnega premoženja B. tožnici ni mogla izročiti, saj je bilo še „državno“. Izročitev nepremičnin v posest v času, ko B. še ni bila njihova lastnica, ne zadošča: za realizacijo ustne pogodbe o prenosu lastninske pravice je potrebna izročitev, ki ima za posledico prenos vseh upravičenj dotedanjega lastnika na pridobitelja.
VSRS sklep II DoR 35/2015
STVARNO PRAVO - IZVRŠILNO PRAVO - CIVILNO PROCESNO PRAVO
VS0017493
ZPP člen 7, 212, 367a, 367a/1, 367c, 367c/2. ZPPSL 88.
predlog za dopustitev revizije - nedopustnost izvršbe - lastninska pravica v pričakovanju - zavrnitev predloga za dopustitev revizije
Predlog za dopustitev revizije se zavrne, saj niso podani razlogi za dopustitev revizije iz prvega odstavka 367a. člena ZPP.
VSRS sklep II Ips 34/2015
VS0017487
ZPP člen 108, 336, 373, 373/2, 374, 374/1, 375, 377, 383.
dopuščena revizija - nepopolna vloga - nepopolna revizija - priloge - predlog za dopustitev revizije - zavrženje revizije
Tožnica je svoji reviziji priložila (poleg drugih prilog) samo sklep o dopustitvi revizije II DoR 277/2014 z dne 13. 11. 2014, ne pa tudi predloga za dopustitev revizije, kot zahteva drugi odstavek 373. člena ZPP. O tem, da je taka (dopuščena) revizija nepopolna, se je Vrhovno sodišče že izreklo.
VSRS Sodba I Ips 11135/2009-108
VS2007397
ZKP člen 371, 371/2. URS člen 29.
bistvena kršitev določb kazenskega postopka – pravice obrambe - izvajanje dokazov - pravica do poštenega sojenja - zavrnitev dokaznega predloga - vnaprejšnja dokazna ocena
Sodišče prve stopnje je zaslišalo pričo A. P. in njegovo izpovedbo ocenilo kot neverodostojno. Na podlagi presoje te izpovedbe je sodišče odločilo, da se nadaljnji predlagani dokazi ne izvedejo, ker je ocenilo, da zaslišanje prič, ki jih je predlagal zagovornik, ne bi spremenilo dokazne ocene sodišča, ne glede na to, kaj bi priče izpovedovale. Tako je vnaprej ocenilo izvedbo dokaza kot popolnoma neuspešnega z vnaprejšnjo dokazno oceno verodostojnosti izpovedb prič. Sodišče, ker ni dopustilo zaslišanja predlaganih prič, tudi ni na enak način obravnavalo prič obtožbe in obrambe. S takšnim ravnanjem pa je kršilo obsojenčevo pravico do obrambe na glavni obravnavi, ki jo ima po 29. členu Ustave Republike Slovenije.
VSRS Sodba IV Ips 3/2015
PREKRŠKOVNO PROCESNO PRAVO - VARNOST CESTNEGA PROMETA
VS2007412
ZP-1 člen 62, 62-2, 62a, 62a/1-1. ZPrCP člen 15, 15/1.
bistvena kršitev določb postopka o prekršku - razlogi za vložitev zahteve za sodno varstvo - meje preizkusa odločbe prekrškovnega organa – stvarna pristojnost - pooblastila občinskega redarstva
Občinski redarji so bili tudi pred uveljavitvijo ZPrCP-B pristojni izvajati nadzor na vseh cestah v naselju. Z novelo ZPrCP-B je bilo v prvem odstavku 15. člena ZPrCP za besedno zvezo „cestah v naselju“ dodano besedilo „(vključno z nekategoriziranimi cestami, ki so dane v javno uporabo)“. Ta sprememba je zgolj pojasnjevalne narave, saj ni uvedla nove oziroma dodatne pristojnosti niti pristojnosti ni zožila, temveč je zgolj pojasnila, da besedna zveza ceste v naselju pomensko vključuje tudi nekategorizirane ceste, ki so dane v javno uporabo.
VSRS sklep II DoR 6/2015
ODŠKODNINSKO PRAVO - USTAVNO PRAVO - CIVILNO PROCESNO PRAVO
VS0017565
URS člen 39. OZ člen 131, 183. ZPP člen 367a, 367a/1, 367c, 367c/3.
dopuščena revizija - pravica do svobode izražanja - pravica do časti in dobrega imena - kolizija ustavnih pravic - tisk - odškodnina pravni osebi - trditev o dejstvih - mnenje
Revizija se dopusti glede vprašanja, ali je sporno izjavo treba opredeliti kot mnenje ali kot trditev o dejstvih, vprašanja razrešitve kolizije med tožničino pravico do ugleda ali dobrega imena in toženčevo pravico do svobode izražanja ter vprašanja obstoja okoliščin, ki utemeljujejo prisojo denarne odškodnine pravni osebi.
VSRS Sklep I Kr 9481/2009-103
VS2007393
Razlogi, ki so narekovali prenos pristojnosti v fazi odločanja o pritožbi, v fazi odločanja na prvi stopnji niso podani, saj sodniki Okrajnega sodišča v Murski Soboti, za razliko od sodnikov Višjega sodišča v Mariboru, niso oškodovanci v tem kazenskem postopku. Zgolj dejstvo, da spada Okrajno sodišče v Murski Soboti pod pristojnost Višjega sodišča v Mariboru, pa ni okoliščina, ki bi vzbujala dvom v nepristranskost tega sodišča.
VSRS Sklep II DoR 395/2014
VS00003159
ZPP člen 39, 367, 367/4, 377. ZNP člen 103
dovoljenost predloga za dopustitev revizije - vrednost spornega predmeta - glavna terjatev - postranska terjatev - obresti - zavrženje predloga za dopustitev revizije
V izreku pravnomočnega sklepa sta torej kumulirani glav(nič)na (materialnopravna) obveznost (plačila odškodninske terjatve) in postranska (materialnopravna) obveznost (plačila na to terjatev nanašajočih se obresti), pri čemer sta ti dve obveznosti - kar je ključno - tudi v medsebojnem materialnopravnem razmerju glavne in postranske obveznosti. Obveznost plačila (zakonskih zamudnih) obresti je tako v tem primeru tudi v procesnem smislu (zgolj) postranska.
VSRS Sklep I Kr 51681/2011-64
VS2007400
Glede na to, da resno bolna obdolženka, ki je tudi mati samohranilka in prejema denarno socialno pomoč, živi in se zdravi v Mariboru ter da je iz Maribora tudi večina prič, ki jih je treba zaslišati, bo postopek lažje izvedlo Okrajno sodišče v Mariboru.
VSRS Sklep II Ips 234/2012
VS00001620
ZPP člen 41, 41/2, 367, 367/4, 377
dovoljenost revizije - vrednost spornega predmeta - nedenarni tožbeni zahtevek - objektivna kumulacija tožbenih zahtevkov - zavrženje revizije
V obravnavanem primeru gre za objektivno kumulacijo dveh nedenarnih zahtevkov, ki temeljita na različnih pravnih in dejanskih podlagah, pri čemer sta uveljavljena tudi zoper različne tožence. Tožnik hkrati uveljavlja tudi drugo pravno in dejansko podlago za neveljavnost teh pravnih poslov (ničnost). Ker je ob tem, da tudi ne gre za povezane zahtevke (v smislu petega odstavka 367. člena ZPP), navedena le en(otn)a vrednost spornega predmeta, je ta nediferencirana.
VSRS Sodba I Ips 42419/2011-128
VS2007367
ZKP člen 100, 100/2, 105, 105/2, 285a, 285c, 285č, 330, 371, 371/1-1, 420, 420/5.
bistvena kršitev določb kazenskega postopka - sestava sodišča - predobravnavni narok - razpis predobravnavnega naroka - priznanje obtoženca na glavni obravnavi - premoženjskopravni zahtevek - odločitev o premoženjskopravnem zahtevku - plačilo terjatev iz neplačanega davka - zahteva za varstvo zakonitosti - izčrpanje pravnih sredstev
Namen zakonodajalca z uveljavitvijo novega petega odstavka 420. člena ZKP ni bil omejiti vrhovnega državnega tožilca pri vlaganju zahteve za varstvo zakonitosti, temveč nasprotno, ohraniti možnost, da vrhovni državni tožilec (lahko) deluje kot korektiv v primerih, kadar stranke niso izpolnile pogojev iz petega odstavka 420. člena ZKP. Zato je treba to določbo razlagati na način, da pogoj iz navedene določbe ne velja za vrhovnega državnega tožilca. Pri predobravnavnem naroku gre za fazo kazenskega postopka, ki je namenjena razjasnitvi določenih dejanskih in pravnih vprašaj pred začetkom glavne obravnave, zato sodišče ne more (ponovno) razpisovati predobravnavnega naroka, ko je ta že bil opravljen in je glavna obravnava že bila začeta.
VSRS sodba in sklep II Ips 30/2015
VS0017525
ZD člen 163. ZPP člen 154, 165, 187, 190, 367, 367/2, 377, 378.
vrnitev darila - dovoljenost revizije - vrednost spornega predmeta - sprememba tožbe - subjektivna sprememba tožbe - odtujitev stvari med pravdo
Tožeča stranka lahko vse do konca glavne obravnave spremeni svojo tožbo tudi tako, da toži namesto prvotne tožene stranke koga drugega. Za subjektivno spremembo tožbe je potrebna privolitev tistega, ki naj stopi v pravdo namesto toženke. Če pa se je tožena stranka že spustila v obravnavanje glavne stvari, je potrebna tudi njena privolitev (187. člen ZPP). Tožbeni zahtevek zoper nove pridobitelje nepremičnine, ki je bila predmet darila, pomeni subjektivno spremembo tožbe. Ker privolitve z njihove strani niti s strani toženke ni bilo, sta nižji sodišči pravilno odločili, da spremembe tožbe nista dovolili.
VSRS Sklep I Upr 1/2015
UPRAVNI SPOR - BREZPLAČNA PRAVNA POMOČ - CIVILNO PROCESNO PRAVO
VS1015007
brezplačna pravna pomoč - delegacija pristojnosti - drugi tehtni razlogi - izpodbijanje odločitve o nedodelitvi brezplačne pravne pomoči - predpisana pravna sredstva
Delegacijski postopek ni namenjen zagotavljanju procesnopravnih in materialnopravno pravilnih odločitev v postopkih pred stvarno in krajevno pristojnimi sodišči. Te se v prvi vrsti zagotavljajo v postopkih na podlagi vloženih rednih in izrednih pravnih sredstev.
VSRS sklep VIII DoR 9/2015
DELOVNO PRAVO - CIVILNO PROCESNO PRAVO - JAVNI USLUŽBENCI
VS3006671
predlog za dopustitev revizije - dopuščena revizija s - sklep o premestitvi javnega uslužbenca - obrazloženost sklepa
Revizija se dopusti glede vprašanja, ali je neobrazloženost oziroma premajhna obrazloženost sklepa o premestitvi že sama po sebi razlog za nezakonitost takšnega sklepa.
VSRS Sklep II Kr 50057/2014-695
VS2007420
ZKP člen 201, 201/1-1, 201/1-3, 205, 205/2.
pripor - podaljšanje pripora s sklepom Vrhovnega sodišča RS - utemeljen sum - begosumnost - ponovitvena nevarnost - neogibnost pripora
Obdolženci so se po storitvi kaznivih dejanj, zaradi katerih so v kazenskem postopku, umaknili v tujino, kar ob visoko zagroženih kaznih za kazniva dejanja in presoji, da obdolžencev na našo državo ne vežejo vezi, ki bi preprečevale, da bi Slovenijo zapustili, kaže na to, da pri njih obstaja realna nevarnost pobega.